**NÁVRH**

Mesto Námestovo v zmysle § 4 ods. 3 písm. h) a písm. n), § 6 ods. 1 zákona č. 369/1990 Zb. o obecnom zriadení v znení neskorších predpisov ( ďalej len ako „zákon o obecnom zriadení ) a podľa § 2 ods. 4, ods. 5 a ods. 6 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov ( ďalej len „osobitný predpis“ ),

v y d á v a

**Všeobecne záväzné nariadenie č. 3/2022 o zákaze podávania**

**a požívania alkoholických nápojov na verejne prístupných miestach na území mesta Námestovo**

**Článok I.**

**Úvodné ustanovenia**

1. Účelom tohto všeobecne záväzného nariadenia (ďalej len „nariadenie“) je upraviť zákaz podávania a požívania alkoholických nápojov na verejne prístupných miestach na území mesta Námestovo a určiť výnimky z tohto zákazu.

**Článok II.**

**Základné pojmy**

1. Alkoholickými nápojmi podľa osobitného predpisu sú liehoviny, destiláty, víno, pivo a iné nápoje, ktoré obsahujú viac ako 0,75 objemového percenta alkoholu.
2. Verejne prístupným miestom sú všetky verejné priestranstva nachádzajúce sa na území mesta Námestovo.
3. Verejným priestranstvom je v zmysle §2b ods. 1 zákona obecnom zriadení ulica, námestie, park, trhovisko a iný priestor prístupný verejnosti bez obmedzenia, ktorý bez ohľadu na vlastnícke vzťahy slúži na všeobecne užívanie, ak osobitný zákon neustanovuje inak[[1]](#footnote-1).

**Článok III.**

**Zákaz podávania a požívania alkoholických nápojov na verejne prístupných miestach a výnimky zo zákazu**

1. Z dôvodu ochrany verejného poriadku sa zakazuje celoročne podávať a požívať alkoholické nápoje definované v čl. II ods. 1 tohto nariadenia na verejne prístupných miestach v zmysle v čl. II ods. 2 tohto nariadenia s výnimkou:
2. v čase 31. decembra kalendárneho roka od 16.00 hod. do 1. januára kalendárneho roka do 05.00 hod.,
3. verejne prístupných miest, na ktorých sú so súhlasom mesta zriadené terasy, ktoré sú súčasťou prevádzok poskytujúcich pohostinské a reštauračné služby počas ich prevádzkových hodín,
4. podujatí organizovaných mestom Námestovo,
5. športových podujatí a podujatí oznámených alebo ohlásených mestu v súlade s osobitnými zákonmi (napr. zák. č. 96/1991Zb. o verejných kultúrnych podujatiach, zák. č. 84/1990 Zb. o zhromažďovacom práve),
6. miest, kde sa vykonávajú príležitostné trhy podľa platného a účinného všeobecne záväzného nariadenia o podmienkach predaja výrobkov a poskytovania služieb na trhových miestach mesta Námestovo.

**Článok IV.**

**Kontrola nariadenia**

1. Kontrolu dodržiavania ustanovení tohto nariadenia vykonáva mestská polícia alebo na základe písomného poverenia primátora aj iní zamestnanci mesta.

**Článok V.**

**Sankcie**

1. Porušenie ustanovení tohto nariadenia fyzickou osobou sa posudzuje ako priestupok podľa § 48 zákona č. 372/1990 Zb. o priestupkoch v znení neskorších predpisov.
2. Porušenie ustanovení tohto nariadenia právnickou osobou alebo fyzickou osobou - podnikateľom sa posudzuje v zmysle § 27b ods. 1 zákona o obecnom zriadení ako správny delikt, za ktorý mesto uloží pokutu až do výšky 6 638 EUR.
3. Výnosy pokút sú príjmom mesta Námestovo.

**Článok VI.**

**Záverečné ustanovenia**

1. Toto všeobecne záväzné nariadenie mesta Námestovo bolo schválené Mestským zastupiteľstvom mesta Námestovo dňa .................. uznesením č.....................
2. Toto všeobecne záväzné nariadenie nadobúda účinnosť v zmysle § 6 ods. 8. zákona č. 369/1990 Zb., o obecnom zriadení.
3. Dňom nadobudnutia účinnosti tohto nariadenia sa ruší Všeobecne záväzné nariadenie mesta Námestovo č. 3/2013 o zákaze podávania alebo používania alkoholických nápojov na verejne prístupných miestach na území mesta Námestovo v znení zmeny – Doplnok č. 1.

 ....................................................

 Milan Hubík

 primátor mesta

Zverejnené na úradnej tabuli dňa 30.09.2022

1. § 30 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení zákona č. 538/2007 Z. z. [↑](#footnote-ref-1)